Document ID: 31982R2738

KOMISSION ASETUS (ETY) N:o 2738/82,
annettu 11 päivänä lokakuuta 1982,
tavaroiden luokittelusta yhteisen tullitariffin alanimikkeeseen 48.01 C II
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa havupuumassasta niin sanotulla "suurtuottomenetelmällä" valmistetun rullina olevan paperin, kartongin ja pahvin luokittelua tariffiin koskevia säännöksiä,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 2655/82(3), liitteenä olevan yhteisen tullitariffin alanimikkeeseen 48.01 C II kuuluvat muu voimapaperi, -kartonki ja -pahvi ja alanimikkeeseen 48.01 F muu kuin nimikettä 48.01 edeltävissä alanimikkeissä mainittu paperi, kartonki ja pahvi; kyseisen tuotteen luokittelussa voidaan ottaa huomioon nämä alanimikkeet,
mainittuun menetelmään liittyy keittämisen ennenaikainen keskeytys, jonka vuoksi huomattava osa ligniiniä jää kuituun; tämän vuoksi laboratoriossa tehtävä värjäytymismenetelmään perustuva mikroskooppitutkimus antaisi tuloksia, joiden perusteella nämä tuotteet jätettäisiin yhteisen tullitariffin alanimikkeen 48.01 C selitysten mukaisesti alanimikkeen 48.01 C II ulkopuolelle ja luokiteltaisiin alanimikkeeseen 48.01 F, mikroskooppitutkimus, joka koskee ainoastaan kuitujen rakennetta, osoittaa kuitenkin, että kyse on kemiallisesta sulfaattimassasta, koska kuidut ovat pitkiä ja ehjiä, eikä niissä siten ole jälkiä puun mekaanisesta sulputtamisesta, joka olisi aiheuttanut niiden rikkoutumisen sulputtimessa,
näin ollen on syytä todeta, että mainitut paperit, kartongit ja pahvit, jotka on valmistettu edellä mainitulla menetelmällä, täyttävät ominaisuuksiltaan vaatimukset, joiden perusteella ne voidaan hyväksyä yhteisen tullitariffin alanimikkeeseen 48.01 C II, sillä ligniinijäämän määrällä ei ole huomattavaa merkitystä; tämän vuoksi kyseiset tuotteet on luokiteltava mainittuun alanimikkeeseen, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Rullina olevasta havupuumassasta niin sanotulla "suurtuottomenetelmällä" valmistettu paperi, kartonki ja pahvi on luokiteltava yhteiseen tullitariffiin seuraavasti:
48.01 Paperi, kartonki ja pahvi, myös selluloosavanu, rullina tai arkkeina:
C. voimapaperi, -kartonki ja -pahvi:
II. muut.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 1982.

Labels: 3
1